פרס ספיר

פרס ספיר הוא פרס שמעניק מפעל הפיס אחת לשנה לספר בתחום הסיפורת. הפרס הוא אחד ממפעלי התרבות של מפעל הפיס. יסד אותו יושב ראש מפעל הפיס אברהם כ"ץ-עוז לזכרו של פנחס ספיר, והוא מוענק למן שנת 2000.

תקנון הפרס ורוחו מבוססים על מתכונת פרס מאן בוקר הבריטי. פרס ספיר הוא הפרס הספרותי בעל הערך הכספי הגבוה ביותר המוענק בישראל. בשנת 2009 היה גובה הפרס לזוכה 150 אלף שקל, ולכל אחד מארבעת המועמדים הנותרים הוענק פרס בסך 25 אלף שקל. בשנת 2025 קיבל הזוכה 180 אלף שקל, כל אחד מחמשת המועמדים ברשימה הקצרה קיבל 60 אלף שקל, וכל אחד מ-12 המועמדים ברשימה הארוכה קיבל 30 אלף שקל. נוסף על כך זכאי הזוכה במקום הראשון לתמיכה בתרגום ספרו לשפה הערבית ולשפה זרה נוספת על פי בחירתו.

נוסף על הפרסים במסלול הראשי מוענקים פרסים במסלול ביכורים עבור ספר ראשון לסופר. במסלול זה בוחרת ועדת השיפוט, מתוך הספרים שהגישו הוצאות הספרים, שלושה ספרים מועמדים לפרס לרשימה הקצרה. נכון לשנת 2025 כל אחד ממחברי הספרים ברשימה הקצרה של מסלול הביכורים קיבל פרס בסך 30 אלף שקל. מתוך השלושה נבחר הספר הזוכה בפרס ספר הביכורים. בשנת 2025 סכום הפרס לזוכה במסלול הביכורים היה 75 אלף שקלים.

מפעל הפיס רוכש 500 עותקים מכל ספר ברשימה הקצרה של המסלול הראשי, וכן מן הספר הזוכה בפרס הביכורים, ומפיץ אותם בספריות ברחבי הארץ.

הליך הענקת הפרס
מנהל קרן ספיר בוחר את יושב ראש חבר השופטים לאחר התייעצות עם אנשי ספרות. לאחר מכן, בהתייעצות עם יו"ר חבר השופטים, בוחר המנהל את יתר ששת השופטים ומביא את הרשימה לאישור דירקטוריון הקרן. השופטים מתחלפים מדי שנה בחלקם, ושמותיהם נותרים חסויים עד להכרזת הזוכה בפרס, פרט ליושב ראש. עם השנים היו טענות כי לא רק אנשי ספרות בולטים נבחרים לתפקיד. כך לדוגמה היה היו"ר הראשון השופט בדימוס שאול אלוני.

השופטים בוחרים תחילה 12 ספרים ל"רשימה הארוכה" מתוך רשימה של ספרים שפורסמו בשנה האחרונה שמגישות להם הוצאות הספרים הגדולות על פי שיקוליהן.

לאחר מכן מתוך "הרשימה הארוכה" נבחרים חמישה ספרים כמועמדים סופיים לפרס ב"רשימה הקצרה".

חמשת הסופרים שספריהם נבחרו ל"רשימה הקצרה" משתתפים במפגשים ספרותיים עם קוראים ברחבי הארץ בחסות מפעל הפיס.

מתוך החמישה נבחר כעבור מספר שבועות הזוכה. בעבר פורסם שם הזוכה בשבוע הספר העברי. כיום הבחירה נעשית בתחילת השנה האזרחית.

בשנת 2006 החליטה הנהלת הפרס להנהיג חידוש: גם יצירות ישראליות שנכתבו בשפות זרות, תורגמו לעברית וראו אור בחמש השנים האחרונות, יוכלו להשתתף בתחרות. מדובר ביצירות ספרותיות מתורגמות שנכתבו בידי סופרים אזרחי ישראל הכותבים בשפה זרה. החידוש נועד לאפשר ליוצרים ישראלים הכותבים ברוסית, ערבית, אנגלית ושפות נוספות להתמודד בתחרות. יוצרים אלו יוכלו להתמודד במסלול הרגיל של הפרס או במסלול נפרד, שיועד רק ליצירות מתורגמות, ובו נבחרת יצירה אחת בלבד; למחברה מוענק פרס עידוד יצירה בסך 25 אלף שקל. כמו כן למן 2006 לא מוטל מס הכנסה על הפרס.

בשנת 2014 הוחל בחלוקת פסלון מיוחד לזוכי הפרס.

פסילה של מועמדים וזוכים
בשנת 2003 נפסלה מועמדותו של אתגר קרת לאחר שהתברר שתקנון הפרס דרש שבספר המועמד לפרס יהיו לפחות 60,000 מילים. ספרו של קרת, "אניהו", לא עמד בכלל זה. לאחר מכן בוטלה מגבלה זו.

בשנת 2009 בוטלה חלוקת הפרס לאחר שהוכרזו הזוכים, בעקבות תחקיר עיתונאי שהעלה חשש לניגוד עניינים של יושב ראש ועדת הפרס, יוסי שריד. בהסכם פשרה בין הזוכים שזכייתם בוטלה ובין מפעל הפיס נקבע כי מפעל הפיס יעניק לזוכים פיצוי כספי.

 שינויים בתקנון הפרס 
בעקבות הביקורת על הפרס וביטולו בשנת 2009, פרסם מפעל הפיס באוגוסט 2010 שינויים שנעשו בתקנון:
 בוטל "הקול הכפול" שהיה ליושב ראש חבר השופטים קודם.
 נקבע כי כל הוצאה לאור תוכל להגיש כמועמדים לפרס רק חמישה ספרים, מתוכם ארבעה מועמדים לפרס ספיר וספר אחד לפרס ספר הביכורים. קודם לכן יכלה כל הוצאה להגיש עשרה ספרים מועמדים.
 מועד הכרזת הפרס והענקתו הועברו לסוף השנה האזרחית; כאמור קודם לכן הוענק הפרס בשבוע הספר העברי.
בשנת 2014 עתר הסופר ועורך הדין עמית ארד לבג"ץ נגד מפעל הפיס וקרן ספיר בדרישה לשינוי סעיף בתקנון הפרס הקובע כי רק מו"ל מוכר כהגדרתו בתקנון זכאי להגיש ספרים שהוציא לאור כמועמדים לפרס. נימוקי העותר היו אפליה ואי־שוויון. במוקד העתירה הייתה דחיית בקשתו להגיש את ספרו "אריות יהודה – סיפורם המופלא של המכבים" משום שלא הוצא לאור על ידי מו"ל מוכר כהגדרתו בתקנון, אף על פי שהספר זכה לעריכתם של אמנון ז'קונט ופרופ' גבריאל מוקד. בג"ץ המליץ למפעל הפיס לשנות את התקנון לשנת 2015 ואילך ואפשר לעו"ד ארד להגיש שוב את ספרו כמועמד לפרס. בעקבות המלצת בג"ץ שונה במאי 2015 תקנון הפרס, ונקבע בו שניתן להגיש לתחרות גם ספר שיצא לאור בהוצאה עצמית, וגם ספר שיצא לאור רק כספר אלקטרוני. שינוי נוסף בתקנון קבע שמחבר הספר המועמד לפרס יהיה אזרח ישראל או תושב קבע בה, שמרכז חייו בישראל (הזוכה בשנה הקודמת, ראובן נמדר, אינו מקיים תנאי זה).

ביקורת על הפרס
פעמים אחדות הועלו טענות כנגד הרכבה והחלטותיה של ועדת הפרס. פרופ' מנחם פרי, מו"ל "הספריה החדשה" טען בשנת 2004 כי "המאזן המצטבר של הפרס בחמש שנותיו הוא החמצה וביזוי של יותר מדי ספרים בעלי ערך, וקידום סרק של ספרים חסרי ערך באופן שערורייתי. מתברר שעודף כסף לא מביא עמו ערכים ספרותיים." בתגובה ציינה דוברת מפעל הפיס כי מנחם פרי לא חשב שהפרס נחות ובלתי ראוי כאשר דוד גרוסמן זכה בו בשנת 2001. פרי אף הודיע כי לא יגיש לפרס כל סופר המבקש לפרסם את ספרו בהוצאתו, ועל הסופרים להביא זאת בחשבון כשהם חותמים על חוזה איתו (כאמור, רק המו"ל רשאי להגיש ספר כמועמד לפרס). עם זאת בשנת 2015 זכתה אורלי קסטל בלום בפרס ספיר על ספרה "הרומן המצרי", שיצא בספריה החדשה בעריכת אותו מנחם פרי. קסטל בלום אף הודתה לפרי בנאום הזכייה שלה. מנחם פרי היה גם העורך של ספר אחר שזכה בפרס הראשי בשנת 2020: "חמור" של סמי ברדוגו. סופרים אחדים, ובהם מאיר שלו, עמוס עוז ואהרן אפלפלד, סירבו להגשת מועמדותם לפרס.

גם בשנת 2006 הועלו השגות שונות על הרכב הוועדה, על רשימת המועמדים הסופית ועל הספר שנבחר.

הענקת הפרס לספר "אחוזת דג'אני" בהוצאת ידיעות ספרים בשנת 2009 עוררה ביקורת רבה, בפרט מצד מעריב. לפי בן-דרור ימיני הספר הזוכה הוא אנטי-ציוני ומשתמש במוטיבים אנטישמיים. עוד הוא מחה שבראש הוועדה עמד אדם שהיה פעיל פוליטית בעבר. נדב העצני כתב שוועדת פרס ספיר מוטה לכיוון השמאל ואינה מתעניינת באיכויות ספרותיות. גלי גינת טענה כי הזכיות בפרס היו הטבות למקורבים לוועדת הפרס. דני זאק הביע ספק בהגינות נוהלי השיפוט של ועדת הפרס. אמנון נבות כתב שהרצון לזכות בפרס ספיר מעוות את אופן הכתיבה של ספרים רבים בישראל, ושהפרס מזיק מבחינה אומנותית ותרבותית. בסופו של דבר בוטל הפרס לספר זה בעקבות תחקיר עיתונאי שחשף ניגוד עניינים של ראש הוועדה יוסי שריד.

עמיר עקיבא סגל מתח ביקורת על מימון הפרס מכספי הימורים ועל היותו אמצעי פרסום למפעל הפיס, המעודד להמר, ולמעשה כספי הפרס מגיעים מהמהמרים.

רשימת הזוכים בפרס

שנהסופר/סופרתשם הספר  הוצאת ספריםמועמדים סופיים 2000 חיים סבתו "תיאום כוונות"  הוצאת ידיעות אחרונות וספרי עליית הגג אהרן אפלפלד – "כל אשר אהבתי" (הוצאת כתר)
 חיים באר – "חבלים" (עם עובד)
 יובל שמעוני "חדר" (עם עובד)
 רות בונדי – "שברים שלמים" (הוצאת גוונים) 2001דויד גרוסמן"מישהו לרוץ איתו"  הוצאת הקיבוץ המאוחדאיריס לעאל – "אושר פתאומי" (כתר)
מירה מגן – "בשוכבי ובקומי, אישה" (כתר)
יהושע סובול – "שתיקה" (הספריה החדשה)
צרויה שלו – "בעל ואישה" (קשת הוצאה לאור) 2002גיל הראבן"שאהבה נפשי"  הוצאת כתרגבריאלה אביגור-רותם – "חמסין וציפורים משוגעות" (קשת)
יעל הדיה – "תאונות" (עם עובד)
מרינה גרוסלרנר – "לליה" (ספרי סימן קריאה)
אברהם ב. יהושע – "הכלה המשחררת" (הקיבוץ המאוחד) 2003אמיר גוטפרוינד"אחוזות החוף"  הוצאת זמורה ביתןאבשלום קווה – "בושות" (הקיבוץ המאוחד)
אורלי קסטל-בלום – "חלקים אנושיים" (כנרת)
נתן שחם – "צלו של רוזנדורף" (עם עובד) 2004דן צלקה"ספר האלף-בית"  הוצאת חרגולדודו בוסי – "פרא אציל" (כתר)
דרור בורשטיין – "אבנר ברנר" (הוצאת בבל)
חנוך ברטוב – "מתום עד תום" (זמורה ביתן)
יורם קניוק – "חיים על נייר זכוכית" (הוצאת ידיעות אחרונות) 2005אלונה פרנקלספר אוטוביוגרפי "ילדה"  הוצאת מפהאלון חילו – "מות הנזיר" (חרגול)
מאיה ערד – "מקום אחר ועיר זרה" (חרגול)
אשכול נבו – "ארבעה בתים וגעגוע" (כנרת-זמורה-ביתן)
ישראל סגל – "וכי נחש ממית" (כתר) 2006רון לשם"אם יש גן עדן"  כנרת-זמורה-ביתןרות אלמוג – "באהבה, נטליה" (כתר)
יעל הדיה – "עדן" (עם עובד)
מיכל זמיר – "ספינת הבנות" (חרגול)
הגר ינאי – "מכונת הנצח של אלכס" (כתר) 2007שרה שילה
יצירה מתורגמת: אידה פינק"שום גמדים לא יבואו"  עם עובד
"כל הסיפורים"  עם עובדדרור בורשטיין – "הרוצחים" (בבל)
שושי בריינר – "אהבה עברית" (עם עובד)
ניר ברעם – "מחזיר החלומות" (כתר)
שחר מגן – "שחיטה שחורה" (כתר) 2008צבי ינאי
ספר ביכורים: יפה בן כנען"שלך, סנדרו"  הוצאת כתר
"גם כי אלך"  הוצאת כתרסמי ברדוגו – "יתומים" (הספריה החדשה)
תמר גלבץ – "מקופלת" (חרגול)
בוריס זיידמן – "המינגויי וגשם הציפורים המתות" (עם עובד)
אילת שמיר – "פסנתר בחורף" (עם עובד) 2009הפרס בוטל בשנה זו (ראו לעיל), לאחר שהוכרז הזוכה: אלון חילו
ספר ביכורים: נועה זית"אחוזת דג'אני"  הוצאת ידיעות ספרים
 "ארבע אחרי הצהריים" הוצאת מטר אמנון דנקנר – "ימיו ולילותיו של הדודה אווה"
נורית גרץ – "על דעת עצמו"
רונית מטלון – "קול צעדינו"
איריס לעאל – "אש בבית" 2010יורם קניוק
ספר ביכורים: ענת עינהר"תש"ח"  הוצאת ידיעות ספרים
"טורפים של קיץ"  הוצאת עם עובדניר ברעם – "אנשים טובים" (עם עובד)
לאה איני – "ורד הלבנון" (זמורה ביתן)
סייד קשוע – "גוף שני יחיד" (כתר)
אסף ענברי – "הביתה" (ידיעות ספרים) 
הרשימה הארוכה (12 מועמדים):
לאה איני – "ורד הלבנון" (זמורה ביתן)
אלמוג בהר – "אנא מן אל-יהוד" (בבל)
דרור בורשטיין – "קרוב" (כתר)
ניר ברעם – "אנשים טובים" (עם עובד)
ציפורה רוזנשר דולן – "אנחנו ננוח" (זמורה ביתן)
רנה ליטוין – "דור המדבר" (הספריה החדשה)
אסף ענברי – "הביתה" (ידיעות ספרים)
מאיה ערד – "אמן הסיפור הקצר" (חרגול)
יורם קניוק – "תש"ח" (ידיעות ספרים)
אתגר קרת – "פתאום דפיקה בדלת" (זמורה ביתן)
סייד קשוע – "גוף שני יחיד" (כתר)
עמיחי שלו – "הנפשיים" (ידיעות ספרים) 2011חגי ליניק
ספר ביכורים: יאיר אסולין"דרוש לחשן"  הספריה החדשה
 "נסיעה"  הוצאת חרגולדן בניה סרי – "ארטור" (כנרת זמורה ביתן)
משה סקאל – "יולנדה" (כתר)
מתן חרמוני – "היברו פבלישינג קומפני" (כנרת זמורה ביתן)
אורלי קסטל-בלום – "חיי חורף" (הספריה החדשה) 
הרשימה הארוכה (12 מועמדים):
משה סקאל – "יולנדה" (כתר)
צרויה שלו – "שארית החיים" (כתר)
יעל נאמן – "היינו העתיד" (הוצאת אחוזת בית)
דן בניה סרי – "ארטור" (כנרת זמורה ביתן)
אשכול נבו – "נוילנד" (זמורה ביתן)
סמי ברדוגו – "זה הדברים" (הספריה החדשה)
בן ורד – "איך הכנתי את עצמי למלחמה" (בבל)
חגי ליניק – "דרוש לחשן" (הספריה החדשה)
מתן חרמוני – "היברו פבלישינג קומפני" (כנרת זמורה ביתן)
אלמוג בהר – "צ'חלה וחזקל" (כתר)
אורלי קסטל-בלום – "חיי חורף" (הספריה החדשה)
דרור בורשטיין – "נתניה" (כתר) 2012שמעון אדף
ספר ביכורים: איילת גונדר-גושן"מוקס נוקס"  כנרת זמורה ביתן
 "לילה אחד, מרקוביץ'"  כנרת זמורה ביתןלאה איני – "סוסית" (כנרת זמורה ביתן)
סמי ברדוגו – "הילד האחרון של המאה" (הספריה החדשה)
בלה שייר – "מט ילדים" (הספריה החדשה)
ירמי פינקוס – "בזעיר אנפין" (עם עובד) 
הרשימה הארוכה (12 מועמדים):
הילה בלום – "הביקור" (כנרת זמורה ביתן)
שמעון אדף – "מוקס נוקס" (כנרת זמורה ביתן)
לאה איני – "סוסית" (כנרת זמורה ביתן)
אמונה אלון – "במופלא ממני" (כנרת זמורה ביתן)
סמי ברדוגו – "הילד האחרון של המאה" (הספריה החדשה)
בלה שייר – "מט ילדים" (הספריה החדשה)
אורנה עקאד – "ואדי מילח" (הקיבוץ המאוחד)
אלה יבלונסקי – "הניסוי הגדול" (הוצאת מודן)
דרור משעני – "תיק נעדר" (כתר)
מאיה ערד – "חשד לשיטיון" (חרגול)
ירמי פינקוס – "בזעיר אנפין" (עם עובד)
ערן בר-גיל – "קסם וכזב" (ידיעות ספרים)2013נעה ידלין
ספר ביכורים: מירב נקר-סדי"בעלת הבית"  כנרת זמורה-ביתן
 "אוקסנה"  אחוזת ביתישי שריד – "גן נעמי" (עם עובד)
דרור משעני – "אפשרות של אלימות" (כתר)
אורה אחימאיר – "כלה" (עם עובד)
יהודית קציר – "צילה" (הקיבוץ המאוחד) 
הרשימה הארוכה (12 מועמדים):
נעה ידלין – "בעלת הבית" (הוצאת כנרת זמורה-ביתן)
איריס אליה כהן – "דושינקא, נשמה" (הקיבוץ המאוחד)
ישעיהו קורן – "שתי כפות ידיים ומלה" (הקיבוץ המאוחד)
יהודית קציר – "צילה" (הקיבוץ המאוחד)
גיא עד – "הבארשבעים" (זמורה ביתן)
אסף גברון – "הגבעה" (ספרי עליית הגג)
גילית חומסקי – "גחליליות" (ידיעות ספרים)
דרור בורשטיין – "אחות שמש" (כתר)
דרור משעני – "אפשרות של אלימות" (כתר)
יזהר הר-לב – "קצב התמוססות הקרחונים" (כתר)
אורה אחימאיר – "כלה" (עם עובד)
ישי שריד – "גן נעמי" (עם עובד) 2014ראובן נמדר
ספר ביכורים: חנה נוימן"הבית אשר נחרב"  כנרת זמורה ביתן
"העונה"  הוצאת גווניםלאה איני – "בת המקום" (כנרת זב"מ דביר)
חגית גרוסמן – "לילה ולואיס" (כנרת זב"מ דביר)
גלית דיסטל-אטבריאן – "טווס בחדר מדרגות" (זמורה ביתן מוציאים לאור)
אגור שיף – "המאחרים" (עם עובד) 
הרשימה הארוכה (12 מועמדים):
לאה איני – "בת המקום" (כנרת זב"מ דביר)
חגית גרוסמן – "לילה ולואיס" (כנרת זב"מ דביר)
גלית דיסטל-אטבריאן – "טווס בחדר מדרגות" (זמורה ביתן מוציאים לאור)
אגור שיף – "המאחרים" (עם עובד)
סלין אסייג – "צעקה הפוכה"
ניר ברעם – "צל עולם"
גיל הראבן – "אני ליאונה"
מתן חרמוני – "ארבע ארצות"
לבנה מושון – "שתיקת הצמחים"
יעל נאמן – "כתובת אש"
דורית רביניאן – "גדר חיה" 2015אורלי קסטל-בלום
ספר ביכורים: איתמר אורלב"הרומן המצרי"  הספריה החדשה
 "בנדיט"  הוצאת עם עובדעילי ראונר – "עריק" (ידיעות ספרים)
ענת עינהר – "תמונות עירום" (עם עובד)
יותם ראובני – "האוטוביוגרפיה של ז'אן ריבן" (הוצאת אפיק)
סמי ברדוגו – "סיפור הווה על פני הארץ" (הספריה החדשה)
הרשימה הארוכה:
דורית קלנר – "עמקפלסט"
צרויה שלו
סמי מיכאל
אבי גרפינקל
לילך נתנאל
יוסי וקסמן
יוסף בר-יוסף 2016מיכל בן-נפתלי
ספר ביכורים: איתן דרור-פריאר"המורה"  כתר ספרים
 "האצבעות על הגבעה"  עם עובדיניב איצקוביץ' – "תיקון אחר חצות" (כתר ספרים)
מיה לוי-ירון על "אישה בשמלה ירוקה" (הקיבוץ המאוחד)
שמעון צימר על "לפעמים הבית הוא רוצח" (אפיק ספרות ישראלית)
ננו שבתאי על "ספר הגברים" (כתר ספרים)
הרשימה הארוכה (12 מועמדים):
יניב איצקוביץ' – "תיקון אחר חצות" (כתר ספרים)
איריס אליה כהן – "גלבי" (הוצאת משכל)
דרור בורשטיין – "טיט" (כתר ספרים)
מיכל בן נפתלי – "המורה" (כתר ספרים)
גבריאל בן שמחון – "המרוקאי האחרון" (משכל)
מיה לוי-ירון – "אישה בשמלה ירוקה" (הקיבוץ המאוחד)
איימן סיכסק – "תשרין" (אחוזת בית ספרים)
משה סקאל – "אחותי" (כנרת-זמורה-דביר)
שמעון צימר – "לפעמים הבית הוא רוצח" (עילמור)
ננו שבתאי – "ספר הגברים" (כתר ספרים)
אודי שרבני – "יש לך בשביל מה" (הקיבוץ המאוחד)
ישי שריד – "השלישי" (עם עובד)2017אסתר פלד
ספר ביכורים: סמדר שטינברג"פתח גדול מלמטה"  הוצאת בבל
"שבע דרכים לאיבוד"  כנרת זמורה-ביתן דבירשמעון אדף – "קום קרא" (כנרת זמורה-ביתן דביר)
סמי ברדוגו – "כִּי גִי" (הוצאת הקיבוץ המאוחד)
אמיר זיו – "ארבעה אבות" (הוצאת עם עובד)
נעה ידלין – "שטוקהולם" (כנרת זמורה-ביתן דביר) 
הרשימה הארוכה (12 מועמדים):
אורית אילן – "ספר המעשיות לאמהוֹת" (הוצאה עצמית)
רות אלמוג – "החיים" (כנרת זמורה-ביתן דביר)
סלין אסייג – "פִּרקֵי מכונות" (אחוזת בית ספרים)
גלית דהן-קרליבך – "סוּפה של אליס" (כנרת זמורה-ביתן דביר)
אורין מוריס על הספר "לְרַגֵל עבור מקום אחר" (כנרת זמורה-ביתן דביר)
יותם ראובני – "אשדודים" (אפיק – ספרות ישראלית)
אגור שיף – "אלמוניוּת" (הוצאת עם עובד)
שמעון אדף – "קום קרא" (כנרת זמורה-ביתן דביר)
סמי ברדוגו – "כִּי גִי" (הוצאת הקיבוץ המאוחד)
אמיר זיו – "ארבעה אבות" (הוצאת עם עובד)
נעה ידלין – "שטוקהולם" (כנרת זמורה-ביתן דביר)
אסתר פלד – "פתח גדול מלמטה" (הוצאת בבל)2018אתגר קרת
ספר ביכורים: איה קניוק"תקלה בקצה הגלקסיה"  כנרת זמורה-ביתן דביר
"ממלכת האי-רצון"  הקיבוץ המאוחדניר ברעם – "יקיצה" (עם עובד)
עלאא חליחל – "להתראות עכו" (עם עובד)
יעל נאמן – "היֹה היתה" (אחוזת בית)
מירב נקר-סדי – "סמאדר" (בבל).
הרשימה הארוכה (12 מועמדים):
"יקיצה" – ניר ברעם (בהוצאת עם עובד)
"להתראות עכו" – עלאא חליחל (עם עובד)
"רוכבי הדלי" – אודי טאוב (כנרת זמורה ביתן דביר)
"אהובתו של רופא הנפש" – חיים לפיד (כתר)
"אני זוכר" – עודד מנדה לוי (משכל)
"היה היתה" – יעל נאמן (אחוזת בית)
"סמאדר" (בבל)
"הטנק" – אסף ענברי (משכל)
"רווקים ואלמנות" – ירמי פינקוס (כתר)
"ימים נוראים – גרסת הסופר – "שמעון צימר (כנרת זמורה ביתן דביר)
"תקלה בקצה הגלקסיה" – אתגר קרת (כנרת זמורה ביתן דביר)2019אילנה ברנשטיין
ספר ביכורים: ארנון איתיאל"מחר ניסע ללונה פארק"  כנרת זמורה-ביתן, דביר
"אפרת דמשק אפרת"  כנרת זמורה-ביתן, דבירהרשימה הקצרה:
יערה שחורי – "שנות העשרים" (כתר)
מיכל בן נפתלי – "בגד מאש" (כתר)
דרור משעני – "שלוש" (הוצאת אחוזת בית)
אילת שמיר – "נטל ההוכחה" (עם עובד)2020סמי ברדוגו"חמור"  הספרייה החדשההרשימה הקצרה:
יעקב צ. מאיר -"נחמיה"
גיא עד – "ויקי ויקטוריה"
יוסף בר-יוסף – "אבא, בן, סבתא דינה"
רועי חן – "נשמות" 2021הילה בלום
ספר ביכורים: רומית סמסון"איך לאהוב את בתך"  כנרת זמורה-ביתן דביר
"המטבח האחורי"  עם עובדהרשימה הקצרה:
דרור משעני – "אמונה"
בוריס זיידמן – "תחנות ביניים"
שמעון אדף – "הלשון נושלה"
 יניב איצקוביץ' – "אף אחד לא עוזב את פאלו אלטו" 2022אורית אילן
ספר ביכורים: קרן שווץ"אחות לפליאדות"  ידיעות ספרים
"פילים לבנים"  בבל, ידיעות ספריםהרשימה הקצרה:
 ארי ליברמן "השתקן"
 צחי פרבר "אבנים"
 סמי ברדוגו "כולנו החמישה"
 אילנה ברנשטיין "חמתו של תמוז" 2023עופרה עופר אורן
ספר ביכורים: אילנה רודשבסקי"מה קרה להגר באילת?"  כנרת זמורה-ביתן דביר
"טסקה"  שתיים הוצאה לאורהרשימה הקצרה:
 תמי בצלאלי "הו-מאמה"
 חנוך מרמרי "סימני שיניים"
 אורלי קסטל-בלום "ביוטופ"
 גיל הראבן "חיים" 2024יוסי אבני-לוי
ספר ביכורים: איל חיות-מן"שלושה ימים בקיץ" (כנרת זמורה ביתן)
 "מסכת תהום" (כנרת זמורה ביתן)הרשימה הקצרה:
 לאה איני – "הילד של לגיון הזרים" (מודן)
 אבנר וישניצר – "סדר חדש" (עברית)
 דנה חפץ – "הבית הכחול" (פרדס)
 יוסי אבני-לוי – "שלושה ימים בקיץ" (כנרת זמורה ביתן)
נטלי מסיקה – "חביבה" (פרדס)

הרשימה הארוכה (12 מועמדים):
לאה איני – "הילד של לגיון הזרים" (מודן)
יניב איצקוביץ' – "ההתחלה של כל הדברים" (מודן)
רוחמה אלבג – "נשארתי בשבילכם" (אפרסמון)
אבי גקפינקל – "אופל בהר הגלבוע" (פרדס)
נעמה דעי – "פתאום בוקר" (עם עובד)
ניצן ויסמן – "יומן פרידה" (כנרת זמורה ביתן)
אבנר וישניצר – "סדר חדש" (עברית)
דנה חפץ – "הבית הכחול" (פרדס)
נטלי מסיקה – "חביבה" (פרדס)
אשכול נבו – "לב רעב" (כנרת זמורה ביתן)
יוכי שלח – "אל תקרא לי אום כולתום" (עם עובד) 2025אמיר חרש
ספר ביכורים: רוני פרצ'ק"שכול וכישלון וזומבים" (עם עובד)

"סיטארה" (גמא)הרשימה הקצרה:
 אלון ארד – "המורה" (קתרזיס ספרים)
 אילנה ברנשטיין – "חלום עולם הפוך" (כנרת זמורה דביר)
 אופיר טושה גפלה – "במחילה מכבודה של אשת המערות" (כתר)
ענת עינהר – "האחו החריש את אוזניי" (אפרסמון ספרים)

הרשימה הארוכה (12 מועמדים [בנוסף לחמישה שברשימה הקצרה]):
 נגה אלבלך, "עדן", (הקיבוץ המאוחד)
 סמי ברדוגו, "ויפה הייתה שעה אחת קודם", (הקיבוץ המאוחד, ספרי סימן קריאה)
 שושי בריינר, "כמעט אולימפוס", (עם עובד)
 אודי יעקב, "זה שאתה איתי", (פרדס)
 עודד מנדה-לוי, "אני סופר", (בבל)
 אסף שור, "המסילה", (הקיבוץ המאוחד בשיתוף ספרית פועלים)
 עמיחי שלו, "היסוד הנפשי", (ידיעות ספרים)

בתרבות
מאיה ערד, שספריה נכללו פעמים אחדות ברשימת המועמדים לזכייה בפרס ספיר, עוסקת בספרה "קנאת סופרות" בסופרת שפרסמה שלושה ספרים, שחשה גאווה רבה על שספרה נכלל ברשימה הארוכה של פרס ספיר, וחשה תסכול רב על שהספר לא עבר לשלב הרשימה הקצרה.

מתי שמואלוף, שמתגורר מחוץ לישראל, כתב רומן "הפרס" (הוצאת פרדס, 2021) על פרס ברלין לספרות עברית יפה – פרס דמיוני שבא להגחיך את פרס ספיר בישראל, ועל סערה שמתחוללת בין ישראל ובין גרמניה בגלל הפרס.

קישורים חיצוניים
  באתר מפעל הפיס
 מתי שמואלוף כתב באתר איגוד המשוררים רשימה "מדוע פרס ספיר לא מוענק לספר שירה", 2011









הערות שוליים

*
ספיר, פרס
קטגוריה:מפעל הפיס